Berlingske Tidende, 1836-02-01
Ved at nyde Underviisning i de lærde Skoler, faaer upaatvivligen Ungdommen en høiere Aandsdannelse, men den videnskabelige Dannelse, der gives i disse Skoler, er og maai flere Henseender være forskjellig fra den, der bør være Forberedelse til den høiere reale, som udfordrer Underviisning i flere til det practiske Liv nødvendige materielle Kundskaber. Tiden, som Ungdommen skulde anvende paa disses Erhvervelse, maa den imidlertid tildeels anvende til at nyde den classiske og mere almindelige videnskabelige Underviisning. og Hensigten forfeilles. "Man kan ei antage det som almindelig Regel, at det paaligger Staten som Pligt at sørge directe for Næringsbrugernes høiere Dannelse, og at det Offentlige skal bære de dermed forbundne Omkostninger. For Almue classens Underviisning i de første Elementær-Videnskaber er hos os sørget ved de baade paa Landet og i Kjøbstæderne oprettede Almueskoler, der ere communale, skjøndt Lærere, ansættes i samme af Kongen; ligesom de og staae under offentligt Tilsyn. At Ungdommens Underviisning faaer en videre Udstrækning til en høiere practisk Dannelse, kan det kun paaligge Staten indirecte at drage Omsorg for. Hvad den videnskabelige Dannelse betræffer, forholder det sig anderledes, da Staten skal sørge for at danne sig Mænd, som behøves til Statens Tjeneste, og egentlige Lærde, der ved deres Lærdom og Videnskaber kunne indvirke paa Folkets Uddannelse i det Hele. "Det er paa flere Maader, at der fra Regjeringens Side indirecte kan virkes for en høiere Realunderviisning, deels ved Opmuntring og Veiledning, deels ved at sætte Underviisningen under offentligt Tilsyn, uagtet Omkostningerne udredes enten af Private eller Communen. Denne Jndvirken i Underviisningsvæsnet har efter de hos os gieldende Bestemmelser i Almindelighed hidtil fundet Sted. Da imidlertid hverken Communernes eller Privates Kræfter tilstrække tilat bringe Real-Underviisningen paa det Standpunkt, som Tidsaanden udfordrer, saa vilde det være saare ønskeligt, om Staten, uden at gjøre Opoffrelser af Betydenhed, kunde komme de Private til Hjelp. Og at dette kan blive Tilfældet, er en Formening, som flere deele med mig, Vi have i Danmark udenfor Kjøbenhavn et større Antal latinske Skoler end der kan ansees nødvendigt, for at danne den Ungdom, der, med Hensyn til dens fremtidige Bestemmelse, skal nyde en videnskabelig Underviisning. Mange af disse Skoler ere vel funderte, men Omkostningerne ved deres Underholdning ere saa betydelige, og ved hver af dem er ansat et saa stort Antal Lærere, at langt flere Disciple kunde undervises i samme, end Tilfældet nu er. Med de Kræfter, der haves, kunde virkes langt mere, end der skeer. Det er disse Skoler, der muligen kunde benyttes for tillige at fremme den omhandlede høiere Dannelse. Det kunde skee derved, at enten nogle af disse, der maatte ansees at kunne undværes, aldeles hævedes, og de paa dem anvendte Summer anvendtes til Oprettelse af Realskoler, eller og at slige høiere Realskoler sattes i Forbindelse med de lærde Skoler. Jeg veed, at flere Jndvendinger gjøres mod Udførelsen af denne Plan, deels hidledede af den Betragtning, at de fleste Skoler ere fundeerte baade ved kongelige og ved Privates Gaver og Testaamenter, og at der ei bør foretages Forandringer, som ei ere overeensstemmende med Testators Villie, deels af Hensyn til at den classiske Underviisning efter sin Natur ei kan forenes med den egentlig reale; men da det er udenfor min Hensigt med dette Andragende at forelægge en udførlig Plan til høiere Realskoler, men kun at vise disses Nødvendighed og paapege de Midler, hvorved de muligen kunde fremmes, saa vil jeg ei indlade mig i en videre Udvikling af denne Materie, men indskrænke mig til at indstille til den høistærede Forsamling: om der maatte findes Anledning til allerunderdanigst at andrage for Hans Majestæt: at det maatte tages under Overveielse om og hvorvidt der fra Statens Side kunde bidrages og virkes til høiere Realskolers Fremme, og i Særdeleshed, om de nuværende latinske Skoler kunde benyttes til dette Øiemeds Opnaaelse. (Slutningen følger i næste No.)